વાત આંતરરાષ્ટ્રીય રાજકારણની કરીએ તો વર્ષ ૨૦૧૩માં નેલ્સન મંડેલાના નિધન બાદ તેમને શ્રદ્ધાંજલિ આપવા જ્હોનીસબર્ગમાં યોજાયેલા કાર્યક્રમમાં હાજર રહેલી વિશ્વભરની રાજકીય તેમજ સામાજિક હસ્તીઓએ બ્રિટનના તત્કાલીન વડા પ્રધાન ડેવિડ કેમરોન, ડેન્માર્કના વડા પ્રધાન હેલ થ્રોનિંગ શ્મિટે, અમેરિકાના રાષ્ટ્રપ્રમુખ બરાક ઓબામાએ શોકસભા દરમિયાન સેલ્ફી ક્લિક કરીને હળવી ક્ષણો માણી હતી. કેટલાક વિશ્લેષકોએ આ સેલ્ફીને વિશ્વમાં સૌથી શક્તિશાળી નેતાઓની સેલ્ફી ગણાવી તો કેટલાક વિશ્લેષકોએ આ હરકતને એમ કહી વખોડી કાઢી કે કોઈ મહાન નેતાના શ્રદ્ધાંજલિ કાર્યક્રમમાં આ પ્રકારની હરકત યોગ્ય નથી.